## Odluka Ustavnog suda Republike Hrvatske broj U-VII-1222/2001 od 26. svibnja 2001.

### NN 49/2001 (27.6.2001.), Odluka Ustavnog suda Republike Hrvatske broj U-VII-1222/2001 od 26. svibnja 2001.

# USTAVNI SUD REPUBLIKE HRVATSKE

if !supportEmptyParas endif

802

Ustavni sud Republike Hrvatske, u Vijeću za rješava­nje izbor­nih
sporova, u sastavu sutki­nja Agata Račan, predsjednica Vijeća, te suci Ivan
Matija i Jasna Omejec, članovi Vijeća, rješa­vajući u povodu žalbe za zaštitu
izbornog prava Petra Štajdohara, nosite­lja Nezavisne gradske liste za izbor članova
Gradskog vijeća Grada Gline, na sjednici održanoj 26. svib­nja 2001. godine,
jednoglasno je donio

## ODLUKU

I. Usvaja se žalba Petra Štajdohara, nosite­lja Nezavisne grad­ske liste
za izbor članova Gradskog vijeća Grada Gline i poništava se rješe­nje Županijskog
izbornog povjerenstva Sisačko-mosla­vačke županije, klasa: 020-03/01-01/01 ur.
broj: 2176-01-196 od 21. svib­nja 2001. godine.

II. Poništavaju se izbori za članove Gradskog vijeća Grada Gline održani
na biračkom mjestu broj 2. DIP Glina, Žrtava domovinskog rata 69.

III. Nalaže se Gradskom izbornom povjerenstvu Grada Gline da imenuje članove
biračkog odbora za biračko mjesto broj 2. DIP Glina i poduzme sve potrebno za
provedbu izbora.

IV. Izbori za članove Gradskog vijeća Grada Gline na biračkom mjestu
broj 2. DIP Glina ponovit će se u nedje­lju 17. lip­nja 2001. godine.

V. Ova odluka objavit će se u »Narodnim novinama« i »Novom sisačkom
tjedniku«.

```
Obrazlože­nje
```

1. U izreci navedenim rješe­njem (nazvanim odluka) Županijsko izborno
povjerenstvo Sisačko-moslavačke županije, odbilo je prigovor Petra Štajdohara,
nosite­lja Nezavisne gradske liste za izbor članova Gradskog vijeća Grada
Gline, u svezi postupka glasova­nja i utvrđiva­nja rezultata glasova­nja za članove
Gradskog vijeća Grada Gline na biračkom mjestu broj 2. DIP Glina, u Glini, Žrtava
Domovinskog rata 69.

2. Podnosite­lj u žalbi, navodi da je na biračkom mjestu broj 2. DIP
Glina, na kojem su provođeni izbori za članove Županijske skupštine Sisačko-moslavačke
županije i za članove Gradskog vijeća grada Gline, došlo do nepravilnosti pri
izboru članova Gradskog vijeća Grada Gline. Ističe da je u glasačkoj kutiji za
Gradsko vijeće Grada Gline bilo više glasačkih listića od ukupnog broja birača
koji su pristupili izborima.

*Žalba je osnovana.*

3. Odredbom članka 43. stavka 4. Zakona o izboru članova predstavničkih
tijela jedinica lokalne i područne (re­gionalne) samouprave (»Narodne novine«,
broj 33/01 – u da­lj­njem tekstu: Zakon o izboru) propisano je: »Ako se
prilikom prebrojava­nja glasova na biračkom mjestu utvrdi da je glasovao ma­nji
broj birača od broja glasova u glasačkoj kutiji, birački odbor se raspušta i
imenuje novi, a glasova­nje na tom biračkom mjestu se ponav­lja nakon 15 dana.
U slučaju ponav­lja­nja glasova­nja, ­nje­gov rezultat na tom biračkom mjestu
utvrđuje se u roku od 24 sata nakon ponov­ljenog glasova­nja.«

4. Povodom izjav­ljene žalbe Ustavni sud pribavio je spis predmeta Županijskog
izbornog povjerenstva Županije sisačko-moslavačke.

Iz spisa predmeta proizlazi da je Gradsko izborno povjerenstvo Grada
Gline 21. svib­nja 2001. godine, prilikom utvrđiva­nja rezultata glasova­nja za
izbor članova Gradskog vijeća Grada Gline na biračkom mjestu broj 2. DIP Glina
utvrdilo da se u glasačkoj kutiji tog biračkog mjesta nalazi jedan glasački
listić više od broja birača koji su glasovali. S obzirom na utvrđenu
nepravilnost, to je povjerenstvo izvršilo kontrolu izbornog materijala,
usporedilo popis birača za Gradsko vijeće i za Županijsku skupštinu, i utvrdilo
da je jedna osoba glasovala za članove oba predstavnička tijela, ali je zaokružena
samo u izvodu popisa birača za Županijsku skupštinu, dok je u izvodu popisa
birača za Gradsko vijeće to propušteno.

Osporenim rješe­njem navedeni
je propust ocije­njen kao propust biračkog odbora koji je otklo­njen uz
suglasnost članova stalnog i proširenog sastava Gradskog izbornog povjerenstva
Grada Gline i promatrača (o čemu je sastav­ljen zapisnik), te da taj propust
nije mogao biti od utjecaja na izborni rezultat Nezavisne gradske liste.

5. Ustavni sud ne prihvaća
navedena stajališta Županijskog izbornog povjerenstva. Naime, postupak
provođe­nja izbora strogo je formalan postupak u kojem dos­ljedno treba poštovati
sve odred­be zakona u pogledu načina i vremena provođe­nja pojedinih izbornih
rad­nji, pa tako i odredbe koje se tiču uočenih nepravilnosti pri prebrojava­nju
glasova na biračkom mjestu.

Pri tome, Ustavni sud ne otkla­nja mogućnost da je utvrđena nepravilnost
u konkretnom slučaju rezultat nenamjerne pogreške u radu biračkog odbora.

Međutim, veći broj glasačkih listića u biračkoj kutiji od broja birača
koji su pristupili glasova­nju nužno ukazuje na veći broj glasova od broja birača
koji su pristupili na izbore. To je najčešći znak izbornih manipulacija, čak i
u slučajevima kada se radi o nevažećim listićima, jer upozorava na mogućnost da
je netko imao pristup glasačkim listićima i glasačkim kutijama. Stoga, upravo
iz razloga zaštite zakonitosti izbora, u svakom slučaju kada se u glasačkoj
kutiji nađe više listića od broja birača koji su pristupili izborima, bez
obzira o kojem broju listića se radi, mora se postupiti sukladno odredbi članka
43. stavka 4. Zakona o izboru.

Isto pravno stajalište
Ustavni sud izrazio je u Odluci broj: U-VII-427/1997 od 25. trav­nja 1997.
godine.

6. Slijedom navedenog, na
teme­lju odredbe članka 128. pods­tavka 9. Ustava Republike Hrvatske, odredbe članka
88. Ustavnog zakona o Ustavnom sudu Republike Hrvatske (»Narodne novine«, broj
99/99) i odredbe članka 56. Zakona o izboru, Ustavni sud odlučio je kao u
izreci.

Odluka o objavi donijeta je
teme­ljem odredbe članka 28. Ustavnog zakona o Ustavnom sudu Republike
Hrvatske.

Broj:
U-VII-1222/2001
Zagreb, 26. svib­nja 2001.

Predsjednica Vijeća **Agata Račan,** v. r.

if !supportEmptyParas endif

Odluka, NN 49/2001-802